ગોરી ત્વચા સાથેના લોકો 6000 હજાર વર્ષ પહેલાં મધ્ય પૂર્વમાંથી આવ્યા હશે તેવી પણ માન્યતા છે. એક બીજી માન્યતા પણ છે કે મૂળ આફ્રિકામાં જ એ જાતિ વસતિ હતી, જેની ત્વચાનો રંગ જેનેટિક ખામીને કારણે બદલાયો હતો. બાદમાં તે ટોળી ખસતી ખસતી યુરોપ જઈને વસી હતી. ઉજળી ત્વચાવાળા મનુષ્યોના ખોરાકમાં કઠોળ વધારે હશે તેમ મનાય છે. તે દૂધ પીવાનું હજી શીખ્યા નહોતા. તેથી પૂરતું વિટામીન ડી ખોરાકમાંથી મળે નહી, તેથી સૂર્યપ્રકાશમાંથી વધારે વિટામીન ડી મળે તે રીતે ત્વચાનો રંગ બદલાયો હશે તેવો તર્ક પણ કેટલાક વિજ્ઞાનીઓ આપે છે.